---
# System prepended metadata

title: Policy summary Greek
tags: [' policy', ' greek', ' live-v0.1.1', languages]

---

---
title: Policy summary Greek
tags: languages, live-v0.1.1, greek, policy
lang: el
---

{%hackmd GHtBRFZdTV-X1g8ex-NMQg %}

{%hackmd FnZFg00yRhuCcufU_HBc1w %}

# Εγχειρίδιο Επικοινωνίας για το εμβόλιο ενάντια στην ασθένεια COVID-19: Περίληψη για τους υπεύθυνους χάραξης πολιτικής

:::success
Περίληψη από το [PolicyBristol](mailto:policy-bris@bristol.ac.uk), Πανεπιστήμιο του Bristol

Μετάφραση από: **Μαρία Πλουμιτσάκου, Κωνσταντίνος Αρμάος και Παναγιώτα Κενδέου**.
:::

[<span style="font-size:5mm">PDF</span>](https://osf.io/xr8w4/)


---

[TOC]

---

## Σχετικά με το εγχειρίδιο

:::spoiler Μια ομάδα επιστημόνων, υπό την καθοδήγηση του Πανεπιστημίου του Μπρίστολ, έχει δημιουργήσει έναν διαδικτυακό οδηγό με σκοπό να καταπολεμήσει την εξάπλωση της παραπληροφόρησης σχετικά με τα εμβόλια ενάντια στην ασθένεια COVID-19. 

<br>

Τα θέματα του εγχειριδίου περιλαμβάνουν τη συμπεριφορά και τις πεποιθήσεις του κοινού, τη χάραξη πολιτικής, το τι είναι αληθές και τι ανήκει στην παραπληροφόρηση.

Αυτός ο οδηγός έχει σκοπό να εξοπλίσει τους ανθρώπους με πρακτικές συμβουλές και να τους παρέχει έγκυρη πληροφόρηση και δεδομένα ώστε να επικοινωνούν αξιόπιστα για τα εμβόλια, να μειώσει το φόβο και να αμφισβητήσει εποικοδομητικά τις σχετικές φήμες ή παρανοήσεις.  Ο οδηγός περιλαμβάνει:

* Εγκυρες πληροφορίες και μηνύματα-κλειδιά για τα εμβόλια και τη χορήγησή τους
* Οδηγίες για το πώς να αλληλεπιδράσει κανείς με κάποιον που εκφράζει αβεβαιότητα για τα εμβόλια
* Επικοινωνιακές προσεγγίσεις, βασισμένες σε δεδομένα, για να αντιμετωπιστούν οι φήμες και να μειωθεί η παραπληροφόρηση

Το εγχειρίδιο συνδέεται με μια «[ζωντανή βιβλιοθήκη](https://c19vax.scibeh.org)» πληροφόρησης που θα ενημερώνεται τακτικά.

Το Εγχειρίδιο Επικοινωνίας σχετικά με το Εμβόλιο για την COVID-19 και το Wiki, δημιουργήθηκαν από την ομάδα της [SciBeh](https://c19vax.scibeh.org/contributors).

[Επικοινωνήστε](mailto:contact@scibeh.org).
:::

## Μηνύματα-κλειδιά για τα εμβόλια και τη χορήγησή τους

:::spoiler Τα εμβόλια βοηθούν τους ανθρώπους να επιβιώσουν.

<br>

Τα εμβόλια σώζουν 5 ζωές το λεπτό. Η εξάλειψη της ευλογιάς---μιας σοβαρής ασθένειας που άφηνε ακόμα και όσους επιζούσαν σημαδεμένους για μια ζωή---από μόνη της, σώζει περίπου 5 εκατομμύρια ζωές το χρόνο. Αν ένα εμβόλιο δεν είχε εξαλείψει την ευλογιά, σήμερα ένας άνθρωπος θα πέθαινε από την ασθένεια αυτή κάθε 6 δευτερόλεπτα. Πριν από τον ερχομό ενός άλλου εμβολίου, μόλις το 1980, η ιλαρά προκαλούσε περισσότερους από 2,6 εκατομμύρια θανάτους παγκοσμίως.
:::

:::spoiler Τα εμβόλια μπορούν να σώσουν ζωές μόνο όταν οι άνθρωποι εμβολιάζονται. 

<br>

Ευτυχώς, οι περισσότεροι εμβολιάζονται. Για παράδειγμα, το 85% των παιδιών παγκοσμίως εμβολιάζονται για την διφθερίτιδα, τον τέτανο και τον κοκκύτη και σε 125 χώρες αυτό το ποσοστό ξεπερνάει το 90%. Η συντριπτική πλειοψηφία των ανθρώπων στις περισσότερες χώρες εμβολιάζουν τα παιδιά τους, συνεισφέροντας έτσι σημαντικά στην δημόσια υγεία και τις ζωές των ανθρώπων. 
:::

<br>

<!--:arrow_backward: More information on [**success of vaccines**](https://c19vax.scibeh.org/pages/vaxsuccess).-->

## Τα εμβόλια ενάντια στην COVID-19

Η COVID-19 είναι μια σοβαρή ασθένεια. Σε μόλις 10 μήνες ο ιός SARS-CoV-2 μόλυνε περισσότερους από 78 εκατομμύρια ανθρώπους σε όλο τον κόσμο και σκότωσε 1,7 εκατομμύρια. Οι ασθενείς με COVID-19 χρειάζονται εντατική νοσοκομειακή φροντίδα με ρυθμό πάνω από 6 φορές μεγαλύτερο από ό,τι κατά τη διάρκεια της πανδημίας της γρίπης του 2009. Πολλοί επιζώντες αντιμετωπίζουν κάποιες φορές σοβαρές μακροπρόθεσμες επιπτώσεις στην υγεία τους.


Παρόλο που μέτρα όπως η απομόνωση των συμπτωματικών, η χρήση μάσκας και η φυσική αποστασιοποίηση έχουν επιβραδύνει την εξάπλωση του ιού, τα εμβόλια προσφέρουν μια καλύτερη διέξοδο από την πανδημία της COVID-19 και τα εμβόλια που έχουν αναπτυχθεί αυτή τη στιγμή είναι πολύ αποτελεσματικά.

<!--:arrow_backward: More [**facts about COVID-19**](https://c19vax.scibeh.org/pages/covidfacts).-->

## Δοκιμές των εμβολίων ενάντια στην COVID-19

Λόγω του κινδύνου από την COVID-19, οι κλινικές δοκιμές μπόρεσαν να επισπευσθούν χωρίς συμβιβασμούς όσον αφορά την ασφάλεια:

* Η χρηματοδότηση δεν στάθηκε εμπόδιο και χιλιάδες επιστήμονες συνέβαλαν στην προσπάθεια αυτή.
* Δεκάδες χιλιάδες ανθρώπων εγγράφηκαν πολύ γρήγορα για να συμμετάσχουν στις κλινικές δοκιμές του εμβολίου για την COVID-19 το 2020, σε σύγκριση με τους 12-18 μήνες που συνήθως απαιτούνται για να βρεθούν μακράν λιγότεροι συμμετέχοντες για τέτοιου είδους δοκιμές.
* Τα εμβόλια αυτά έχουν ελεγχθεί σε περισσότερους συμμετέχοντες από πολλά προηγούμενα εμβόλια για άλλες ασθένειες. 
* Λόγω του υψηλού επιπολασμού της COVID-19 στον πληθυσμό, η παρατήρηση της αποτελεσματικότητας των εμβολίων στηριζόμενη σε λοιμώξεις που προέκυψαν φυσικά, ήταν ταχύτερη από ό,τι θα ήταν σε άλλες, πιο σπάνιες ασθένειες. 
* Οι φαρμακευτικές εταιρείες πήραν οικονομικά ρίσκα και άρχισαν να επενδύουν στην έγκαιρη παραγωγή κι έτσι δεν υπήρξε καθυστέρηση μεταξύ της ολοκλήρωσης των δοκιμών και της κυκλοφορίας.


Όπως με όλα τα φάρμακα, μπορούν να υπάρξουν παρενέργειες μετά τη χορήγηση του εμβολίου για την COVID-19. Παρ’ όλα αυτά, οι παρενέργειες αυτές είναι παροδικές (24-48 ώρες), και οι σοβαρές παρενέργειες (αλλεργικές αντιδράσεις) είναι εξαιρετικά σπάνιες. **Αυτό που ισχύει είναι ότι ο κίνδυνος της ασθένειας ξεπερνά με διαφορά τον κίνδυνο των εμβολίων.**

<br>

<!--:arrow_backward: More [**facts about COVID-19 vaccines**](https://c19vax.scibeh.org/pages/c19vaxfacts).-->

## Πεποιθήσεις του κοινού και εμβολιασμός

Μελέτες σε διάφορες χώρες έχουν δείξει ότι το μεγαλύτερο μέρος του πληθυσμού αναγνωρίζει τη σημασία του εμβολίου για την COVID-19 και θέλει να εμβολιαστεί.

Μια έρευνα στο Ηνωμένο Βασίλειο επίσης έδειξε ότι η εμπιστοσύνη στους επιστήμονες αυξάνεται, με το 64% των ερωτηθέντων να αναφέρουν τον Απρίλιο του 2020 ότι λόγω της πανδημίας ακούν περισσότερο τους επιστήμονες και ερευνητές. 

Οι άνθρωποι είναι πιο πιθανό να εμβολιαστούν όταν:
* Είναι πρακτικό, δωρεάν και εύκολο.
* Είναι σίγουροι για την ασφάλεια του εμβολίου και εμπιστεύονται το σύστημα που το διανέμει.
* Οι επαγγελματίες υγείας τους το συστήνουν.
* Πρότυπα, φίλοι και οικογένεια ή άλλοι «σαν κι αυτούς» έχουν εμβολιαστεί.
* Υπενθυμίζεται στους ανθρώπους ότι οι πράξεις τους μπορούν να προάγουν την ανοσία της κοινωνίας και να βοηθήσουν τους άλλους.
* Οι άνθρωποι αναγνωρίζουν τον κίνδυνο της ασθένειας και καταλαβαίνουν ότι ο εμβολιασμός είναι μια αποτελεσματική λύση αντιμετώπισης αυτού του κινδύνου.


Παράγοντες που οδηγούν σε διστακτικότητα απένταντι στο εμβόλιο της COVID-19:
* Ιδεολογικοί λόγοι.
* Περίπου ένα τρίτο των ανθρώπων που δεν σκοπεύουν να εμβολιαστούν για την COVID-19 είναι φανατικοί αντιεμβολιαστές και συχνά πιστεύουν σε θεωρίες συνωμοσίας.
* Ανησυχία για την ασφάλεια του εμβολίου.
* Πολλές περιθωριοποιημένες κοινότητες παραδοσιακά αντιμετωπίζουν εμπόδια και ανισότητα στην παροχή ιατροφαρμακευτικής περίθαλψης. Μπορεί επίσης να έχουν συλλογικές ιστορίες εμπειριών ιατρικής αντιεπαγγελματικής συμπεριφοράς οι οποίες να επηρεάζουν την τωρινή τους εμπιστοσύνη.
* Κάποιοι ελπίζουν να επωφεληθούν από το σύνολο χωρίς καμία προσωπική θυσία, οι λεγόμενοι free-riders, αφήνοντας τους άλλους να κάνουν το εμβόλιο ενώ οι ίδιοι θα απολαμβάνουν τα πλεονεκτήματα της ανοσίας της αγέλης.
* Ορισμένοι νέοι και υγιείς άνθρωποι πιστεύουν ότι δεν κινδυνεύουν από την COVID-19.


<br>

<!--:arrow_backward: More information on [**public attitudes towards the COVID-19 vaccines**](https://c19vax.scibeh.org/pages/publicattitudes).-->

----

{%hackmd GHtBRFZdTV-X1g8ex-NMQg %}
{%hackmd TLvrFXK3QuCTATgnMJ2rng %}
{%hackmd oTcI4lFnS12N2biKAaBP6w %}
